Symbolae Sirenologicae. 
37 
Inter marginem lateralem, crassissimum, squamae ossis occipitis et ossis temporum 
marginem posteriorem, ei oppositum, interstitium seu fissura oblonga, subflexuosa, in 
medio latior, sed in Universum angustior quam in aliis Siremis observatur, ita ut ex hacce 
fissura partis petrosae ossis temporum posterior, exterior pars laminae osseae peculiaris 
forma extrinsecus haud promineat, ut in Manatis et llalicore; sed sub limbo posteriore 
squamae ossis temporum in cranii cavitate posita sit et pone fissurae medium intus tantum 
conspiciatur. 
Fovea maxillaris oblonga, rectior et longior, in medio altior, parte anteriore vero hu- 
milior, nec non multo minus impressa quam in Halicore, non autem plana, ut in Manatis 
invenitur. 
Orbita ob annuli ossei partem posteriorem, in Manatis obviam, ut in Halicore, prorsus 
deficientem, fossam fere semilunarem seu ferro equino similem, antrorsum valde vergentem, 
antice profundiorem et latiorem, parte exteriore angustiorem et parum profundam, postice 
prorsus, etiam superiore parte, apertam, eamque ob causam, ut supra jam innuimus, cum 
fossa temporali confluxam exhibet; quare ab orbita Manatonm minus ampla, quae annulo 
osseo completo , postice a processus orbitalis ossis frontis apice valde dilatato et processu 
peculiari ossis zygomatici effecto, cingitur, valde recedit; Halicores orbitae vero simillima 
apparet, sed pariete anteriore latiore, obliquo, extrorsum et antrorsum spectante differt. 
Apertura nasalis externa seu pyriformis narium, ut in aliis Siremis, maxima figuram pyri- 
formem vel interdum subellipticam, Manaiorum simillimam praebens, imo etiam quodammodo 
forma sua Tapiras et Rhinocerotes in menioriam revocans, magis quam in Manatis sursum 
directa et parte posteriore pone orbitam (ut in Halicore) valde remota, sed insimul angulo 
circiter 30 graduum antrorsum et deorsum inclinata (non autem liorizontalis et sursum 
tantum directa, ut in Halicore) invenitur. — Media ejus pars, quae latior et magis extrorsum 
arcuata quam in Manatis apparet, diametrum transversam maximam, superior, postice sub- 
truncata, multo minorem, anterior, triangularis , minimam offert. Margo superior subtetra- 
gonus ut in Manatis, non arcuatus ut in Halicore observatur. — Margines laterales fortiter 
extrorsum curvantur; margo anterior autem satis acutangulus conspicitur. Notandum prae- 
terea est in superioris aperturae nasalis partis utroque latere processum tetragonum, mag- 
num conchae ethmoidalis nmjoris ut in Manatis prominere, qui in Halicore minimus est. 
Cavitas nanum secundum typum Manati, non Halicores, formata peculiarem exhibet 
formam, exceptis Manatis, in aliis mammalibus non observandam. Ut enim supra jam in 
ossis ethmoidei descriptione notavimus (cf. p. 14) lamina papyracea ejus introrsum curvata 
ad laminam perpendicularem ossis ethmoidei usque propagata et cum ea conjuncta obser- 
vatur. Qua de causa in ossis ethmoidei utroque dimidio cavitas fere tetragona, postice a 
lamina cribrosa clausa, couchas ethmoidales fovens, supra posteriorem narium cavitatis 
partem conspicua, facie anteriore sub ossibus frontis antrorsum hiat, quam quidem cavi- 
tatis narium partem superiorem seu ethmoidalem appellare et a narium cavitatis inferiore 
parte, quacum apertura sua anteriore communicat, distinguere licebit. 
